Decode jou ou! – Finesse Meisie
jy's moeg daavoor om die dating game vanuit die kantlyn te aanskou. die tyd het aangebreek vir moue oprol en sélf in die modder speel. jy't klaar jou lys van most wanted-eienskappe in 'n ou vasgestel en jy weet wat jy wil hê. hier is ses maklike wenke om die ouens te decode en jou droomman te kry. kyk ook wat sê die sterre!
Die Skaam Ou
As dit lyk of jou Orlando Bloom nie in jou belangstel nie, kyk weer. Dalk is hy net skaam. Die ou is waarskynlik heel gemaklik by sy vriende, maar tussen meisies of nuwe mense kruip hy in sy dop en dan lyk hy dalk arrogant of afsydig!
Raad: Raak stil, ontspan en benader hom op 'n gemaklike wyse met onderwerpe waarin hy belangstel. As hy opwarm en glimlag – go for it!
Die sterre sê: Hazel Hinda (Danny in 7de Laan) wonder altyd wat die Skaam Ou wegsteek onder sy dop. Sy hou van 'n man wat haar aan die raai hou en is altyd reg vir 'n avontuur.
Die Bad Boy
Hoewel jou Shia LeBeouf terug praat met onderwysers, skoor soek met ander ouens en gewoonlik moeilikheid maak met sy onaangename spoggery, maak hy steeds die meisies se knieё lam. Jy weet die ou is slegte nuus, maar jy kan eenvoudig nie die uitdaging weerstaan nie. Hy is stout met 'n astrante houding en sy grootste gawe is om die meisies te laat giggel.
Raad: Voordat jy betrokke raak by 'n Bad Boy, moet jy seker maak hy is die moeite (en trane!) werd.
Die sterre sê: Mimi Mahlasela (Aggie in 7de Laan) het nog altyd 'n sagte plekkie vir ouens wat volgens hul eie reёls leef.
Jy sien die Zac Efron-tipe'n myl ver: Hy is so smooth soos Vaseline en die meisies staan tou (en slaan vuis) om 'n paar woordjies met dié slimkop hunk te wissel. Botter smelt nie in sy mond nie en dit is sy gebruik van seepgladde woorde en daai onweerstaanbare glimlag, wat díe Don Juan oёnskynlik laat wegkom met moord as hy vol selfvertroue na enige meisie verwys as "Bokkie", "Babes" of "Sugarlips".
Raad: Wees versigtig! Wil jy rêrig vuisslaan vir jou ou se aandag en opgeskeep sit met al die ander meisies wat na hom vry?
Die sterre sê: Amalia Uys (San-Mari in 7de Laan) het waardering vir 'n intelligente Windgat wat verby enige meisie se uiterlike kan kyk en haar spesiaal laat voel.
Die geeky Zach Braff is nie die soort ou waarvoor meisies gewoonlik val nie. Die ou se vreemde belangstellings en goofy maniertjies is nie altyd cool nie. Maar onthou, dis slegs wat jy van buite sien! As jy bereid is om nader te staan, is die ou gewoonlik snaaks, warm, uiters intelligent en baie oulik.
Raad: Probeer verby die vreemde maniere kyk en waardeer die brein en die mens wat onder die label skuil. Vind uit wat sy belangstellings is en word deel daarvan – sonder om hom af te skrik!
Die sterre sê: Melanie du Bois (Felicity in 7de Laan) vrek oor nerdy en skaam ouens, want hulle voete is gewoonlik plat op die aarde. Boonop het hulle verskeie wonderlike eienskappe soos 'n humorsin, intellek en besorgdheid wat enige meisie soos 'n prinses laat voel.
Die Plastic Poser
Die Ryk Neethling-soort bestee meer tyd in die badkamer as jy, is meer bekommerd oor sy haarstyl as sy skoolpunte en kan altyd in die nuutste designer-klere gesien word. Jy kan die ou om elke hoek en draai vang waar hy vir homself 'n soentjie in die spieël blaas.
Raad: Maak seker die ou wil nie hê jy moet óók 'n poser word wat meer klem lê op jou voorkoms as jou persoonlikheid nie.
Die sterre sê: Vuyelwa Booi (Alyce in 7de Laan) glo die uiterlike vertoon aan die wêreld wat binne die siel aangaan. As 'n ou homself mooi versorg, moet dit 'n weerkaatsing wees van hoeveel tyd hy aan die ontwikkeling van sy karakter bestee. .
As dit die Francious Steyn-soort is wat jou silly-dilly maak, is dit belangrik om te onthou: Rugby, krieket, swem óf tennis – sport is sy lewe! Dié ouens is gewoonlik mal oor die buitelewe en 'n aktiewe leefstyl, so maak seker jy geniet dit ook.
Raad: Wys jou belangstelling deur die wedstryde te ondersteun, al verstaan jy nie altyd die reёls so lekker nie.
Die sterre sê: DonnaLee Roberts (Annelie in 7de Laan) is mal oor 'n bok vir sports wat jou kan laat lag. Sy soek 'n man met lewenslus, goeie maniere en respek!